Cheevit Cheeva เป็นคาเฟ่ที่เพิ่งเปิดเมื่อปลายปีที่ผ่านมานี้เอง แต่เป็นร้านที่มีกระแสตอบรับดีทีเดียวตั้งแต่เปิดร้าน ลูกค้าเข้าร้านไม่ขาดสาย ร้านนี้เป็นคาเฟ่เล็กๆ แต่ตกแต่งร้านได้น่ารัก มีโต๊ะนั่งแบบบาร์ และโต๊ะนั่งแบบคู่ ทั้งข้างในร้านที่เปิดแอร์เย็นๆ และโต๊ะนั่งข้างนอกร้านอาจจะร้อนหน่อย

เมนูของร้านจะเน้นพวกบิงซูสไตล์เกาหลีต่างๆ แต่ก็มีขนมเค้กเล็กน้อย ส่วนเครื่องดื่มมีให้เลือกหลายอย่างทั้งกาแฟ ร้อน เย็น ปั่น เมนูอื่นๆอีกทั้ง ชาเขียว โกโก้ และเครื่องดื่มประเภทโซดารสชาติต่างๆ

เมนูที่สั่งคือ Mango Sticky Rice Bingsu จัดเสิร์ฟมาได้สวยงามน่าทานมาก ตัวน้ำแข็งใสรสนมเนื้อเนียนละเอียด พร้อมซอสมะม่วงราดและข้าวเหนียวมูน มะม่วงหั่นชิ้น ตักทานคำแรกนี่ฟินถึงหัวใจ เป็นบิงซูที่อร่อยสุดๆเลยร้านนี้

ร้านนี้เป็นอีกหนึ่งตัวเลือกสำหรับคนที่ชอบบิงซู เวลาร้อนๆ แบบนี้ก็มาทานแล้วจะรู้สึกดี นั่งทานไปสบายๆ บรรยากาศร้านก็ดี